text: Bon estiu a tothom! | INS Rafael Casanova
  Per fi ja són aquí. Cada curs esperem amb ansietat l'arribada de les vacances d'estiu, però segurament aquest les agafem amb més ganes que mai. Ha estat, sense cap mena de dubte, el curs més estrany de les nostres vides, amb un tercer trimestre i un final atípics, sense festes de graduació al pati, sense pica-pica a les aules, sense el comiat de companys, companyes, professors i professores que ja no seran amb nosaltres el curs vinent, sense els crits massius d'alegria i les corredisses cap a la porta quan sona l'últim timbre del curs escolar…
  Des d'aquí, tot el professorat i el personal que forma part de la família del Rafael Casanova només volem enviar-vos un missatge: gaudiu de la llibertat, de la llum del sol, de l'aire lliure… evidentment sense deixar de respectar les normes (rentat de mans, ús de la mascareta i manteniment de la distància de seguretat). Nosaltres seguirem treballant encara uns quants dies més. Tots i totes desitgem de tot cor poder retrobar-nos el 14 de setembre per iniciar un curs que, de ben segur, serà diferent, però que comencem a preparar des de ja amb moltes incerteses però també amb tota la il·lusió del món.